Diari Oficial de la Generalitat Valenciana


Sumari del DOGV 6814, del 09-07-2012 (2012/6823)

RESOLUCIÓ de 30 de juny de 2012, del secretari autonòmic d'Educació de la Conselleria d'Educació, Formació i Ocupació, per la qual es publica la relació d'especialitats i mòduls de cicles formatius la dedicació dels quals és susceptible de desdoblament per al curs 2012-2013.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6814

Data del DOGV
:   09-07-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/6823


Data del document
:   30-06-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 30 de juny de 2012, del secretari autonòmic d'Educació de la Conselleria d'Educació, Formació i Ocupació, per la qual es publica la relació d'especialitats i mòduls de cicles formatius la dedicació dels quals és susceptible de desdoblament per al curs 2012-2013. [2012/6823]
L'Orde 101/2010, de 27 de desembre, de la Conselleria d'Educació, per la qual s'establixen criteris per a la dotació de plantilles i per a la determinació de condicions de treball dels centres docents públics que impartixen ESO, Batxillerat i Formació Professional dependents de la conselleria competent en matèria d'educació (DOCV de 21 de gener de 2011), establix en l'article 13.3 que anualment la secretaria autonòmica competent en matèria d'educació publicarà per resolució la relació de mòduls i/o especialitats de professorat dels cicles formatius la dedicació horària dels quals és susceptible de desdoblament, i s'incrementarà, si és necessari, la plantilla dels centres per a la seua impartició, entenent que si no hi ha publicació es mantindrà la relació publicada per última vegada.
Fins al curs 2010-2011, la relació de desdoblaments susceptible d'aplicació únicament estava vinculada a mòduls professionals, però ja en el curs escolar passat 2011-2012 s'establix amb caràcter preferent l'aplicació dels desdoblaments per especialitat de professorat i perfil d'especialista, de manera que siga el mateix departament afectat el que decidisca la distribució de la càrrega horària de desdoblament sense modificar el nombre d'hores de desdoblament existents en còmput global. Subsidiàriament s'aplicarien desdoblaments per mòduls professionals com en cursos anteriors.
Amb esta mesura, els departaments tenen capacitat per a assignar professorat de desdoblament amb flexibilitat suficient per a atendre les necessitats d'impartició dels mòduls amb una distribució més eficient dels recursos.
En virtut del que s'ha exposat i d'acord amb les competències atribuïdes per l'article 13.3 de l'Orde 101/2010, de 27 de desembre, de la Conselleria d'Educació, per la qual s'establixen criteris per a la dotació de plantilles i per a la determinació de condicions de treball dels centres docents públics que impartixen ESO, Batxillerat i Formació Professional dependents de la conselleria competent en matèria d'educació, resolc:
Article únic. Desdoblaments
1. De conformitat amb el que disposa l'article 13.3 de l'Orde 101/2010, de 27 de desembre, la relació d'especialitats de professorat dels cicles formatius o de perfil d'especialista la dedicació horària dels quals és susceptible de desdoblament per al curs 2012-2013 és la recollida en l'annex I de la present resolució, i es pot distribuir la corresponent càrrega horària de desdoblament en qualssevol mòduls que formen part de l'atribució docent de l'especialitat de professorat o de perfil d'especialista per acord del departament de família professional que corresponga.
2. Si no s'aconseguix l'acord mencionat en l'apartat anterior, la relació de mòduls susceptibles de desdoblament que haurà d'aplicar-se per al curs 2012-2013 serà la recollida en l'annex II de la present resolució.
Contra la present resolució, que no esgota la via administrativa, els interessats podran interposar un recurs d'alçada davant de la consellera d'Educació, Formació i Ocupació en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 30 de juny de 2012.- El secretari autonòmic d'Educació: Rafael Carbonell Peris.